পল্লব কীর্তনিয়া

পল্লব কীর্তনিয়া (জন্ম:- ১৪ আগস্ট ১৯৬৪ ) একাধারে চিকিৎসক এবং অন্যদিকে একজন সৃষ্টিশীল ব্যক্তিত্ব হিসাবে গায়ক-গীতিকার, লেখক, অভিনেতা ও চলচ্চিত্র পরিচালক।

 জীবনী 
পল্লব  কীর্তনিয়ার জন্ম ১৯৬৪ খ্রিস্টাব্দের ১৪ আগস্ট। তার বাল্যকাল কেটেছে উত্তর চব্বিশ পরগনা জেলার ইছামতী নদীর পাড়ের এক গ্রামে। ১৯৭৪-৭৯ খ্রিস্টাব্দ পর্যন্ত পড়াশোনা করেন বাদুড়িয়া সমষ্টি উন্নয়ন ব্লকের  কাটিয়াহাট বিকেএপি ইনস্টিটিউশনে। ১৯৮১ খ্রিস্টাব্দে উচ্চ মাধ্যমিক পাশের পর তিনি ডাক্তারী পড়তে কলকাতার কলকাতার মেডিকেল কলেজ ও হাসপাতালে ভর্তি হন এবং ১৯৮৬ খ্রিস্টাব্দে এমবিবিএস পাশ করেন। তবে সঙ্গীত চর্চা করতেন রীতিমত। সঙ্গীতের প্রতি বিশেষ আগ্রহে তিনি ১৯৯৩ খ্রিস্টাব্দে রবীন্দ্রভারতী বিশ্ববিদ্যালয় থেকে রবীন্দ্র সঙ্গীতে স্নাতক হন এবং ১৯৯৬ খ্রিস্টাব্দে স্নাতকোত্তর উপাধি| স্নাতকোত্তর]] ডিগ্রি লাভ করেন।

 মিউজিক অ্যালবাম 
১৯৯৪ খ্রিস্টাব্দে তার নিজের কথায় ও সুরে প্রকাশিত হয় প্রথম অ্যালবাম- কোন ভাঙনের পথে। পল্লবের প্রকাশিত গানের উল্লেখযোগ্য অ্যালবামের কয়েকটি হল-

 শাওন
 ঘুমের পাতা
 ধুলোখেলা
 মুক্তবেণী

 রচিত গ্রন্থ- 
গানের উপরও বেশ কয়েকটি গ্রন্থ ইতোমধ্যে রচনা করেছেন। সেগুলি হল-

 গানের মাটি (২০১২) অভিযান পাবলিশার্স ,
 পাতার পরিজন (২০১৩) অভিযান পাবলিশার্স
 পাতার ক্যানভাস (২০১৪), অভিযান পাবলিশার্স

 চলচ্চিত্র-

পল্লব কীর্তনীয়া চলচ্চিত্র জগতেও অবদান রেখে চলেছেন। ২০০৪ খ্রিস্টাব্দে মুক্তিপ্রাপ্ত নকশাল আন্দোলনকালে একদল ও তাদের সংগ্রামের পেক্ষাপটে শতরূপা সান্যালের পরিচালনায় নির্মিত অ্যাসাসিন নাট্য-চলচ্চিত্রে দিবাকরের ভূমিকায় অভিনয় করেন পল্লব। ২০১৭ খ্রিস্টাব্দে শঙ্খ ঘোষের পরিচালনায় নির্মিত কমলা সুন্দরী নাচেরে ছবিতেও মুখ্য ভূমিকায় অভিনয় করেন।

২০১৩ খ্রিস্টাব্দে তার পরিচালনায় তৈরি হয়, তেলুগু ছবি 'ডটার অফ ক্লাউড' বা বাংলায় মেঘের কন্যা। 

 তথ্যসূত্র 


 http://article.wn.com/view/2014/04/26/Pallab_Kirtania_debuts_in_Tollywood/

বহিঃসংযোগ


 http://www.musickolkata.com/artist/profile/712/pallab_kirtania 

বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:বাঙালি সঙ্গীতশিল্পী
বিষয়শ্রেণী:কলকাতার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:বাংলা চলচ্চিত্র অভিনেতা